SARL-NUUS SONDAG 01 JANUARIE 2012 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die eerste uitsending van SARL-NUUS 2012: 
VERANDERINGS BY OKOSA 


AUSTRALIESE HOUERS VAN GEVORDERDE LISENSIES MAG MOONT- 
LIK MET HOËR KRAG UITSAAI 


ARRL SE KINDERDAG OP 8 JANUARIE 


SLUIT HIERDIE WEEK BY DIE SARL AAN EN ONTVANG n HERDENK- 
INGSMUISBLAD 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


VERANDERINGS BY OKOSA 


Die Algemene Bestuurder vir Ingenieurswese en Tegnologie by OKOSA het be- 
dank en op 31 Desember diens verlaat. Dumisa Ngwenya het by die samew- 
erkingskomitee van OKOSA en SARL voorgesit. Daar is geen aanduiding wie 
in die pos gaan waarneem totdat n nuwe persoon aangestel is nie. n Nuwe 
aanstelling is n lang proses aangesien die pos geadverteer moet word. 


In afwagting van sy bedanking het die SARL middel Desember n versoek aan die 
Hoof Uitvoerende Beampte van OKOSA, Themba Dlamini, gerig om ondersoek 
in te stel na die lang vertraging met die publisering van die verbeterings aan 
die regulasies wat op 1 April 2011 van krag geword het. 'Tot datum het die 
SARL geen terugvoering ontvang, anders as dat die regsafdeling besig is om die 
om die verbeterings na te gaan, nie. Die SARL het die HUB versoek om die 
amteurregulasies van die res te skei, aangesien dit blyk dat dit die res van die 
verbeterings is wat die proses vertraag. Die SARL het ook n ontmoeting met 
die HUB versoek. 


AUSTRALIESE HOUERS VAN GEVORDERDE LISENSIES MAG MOONT- 
LIK MET HOËR KRAG UITSAAI 


Na voortgaande versoeke deur die Wireless Institute of Australia is die moont- 
likheid daar dat houers van gevorderde lisensies toegelaat mag word om hoër 


krag vergelykbaar met ander lande mag uitsaai. 


Die ACMA het die WIA ingelig dat hy van voorneme is om die WIA se versoek 
te aanvaar waarvolgens houers van gevorderde lisensies mag aansoek doen om 
n wysiging aan hulle lisensievoorwaardes waarvolgens hulle vanaf 1 Maart 2012 
op n toetsbasis teen hoër krag vanaf n vaste ligging mag uitsaai. Die ACMA 
het dit aan die WIA gestel dat hulle bekommerd bly oor die risiko van steurings 
deur die gebruik van hoër krag. Na die verloop van 12 maande sal die situasie 
deur die ACGMA in heroorweging geneem word. 


Die ACMA het hierdie standpunt ingeneem ten einde enige spesifieke probleme 
te identifiseer en bevredigende oplossings te vind, in die woorde van ACMA “om 
deur die toetsproses te vorder tot toepaslike voortgaande reëlings vanaf vroeg 
in 20137. 


Michael Owen, VK3KT1, die President van die WIA, het gesê: “Die hoër krag- 
perke sal slegs op hoë frekwensie amateurbande waar die amateurdiens primêre 
status geniet” Die WIA het egter versoek dat die band 7 100 tot 7 200 kHz 
ook ingesluit word. Australië het in Oktober 2005 n gevorderde graad sillabus 
ingestel wat n meer gevorderde leerplan van studie insluit. Australië het drie 
grade van lisensies te wete: n Fondament, n Standaard en n Gevorderde. 


ARRL SE KINDERDAG OP 8 JANUARIE 


Die eerste van twee kinderdag bedryfsgeleenthede vir 2012 vind op Sondag 8 
Januarie plaas. Kinderdagbedrywigheid vind tweekeer per jaar op die lug plaas 
ten einde jongmense, gelisensieerd of nie, bekend te stel aan die wonderlike 
wêreld van amateurradio en die pret wat dit aanbied. 


Kinderdag is nie n kompetisie nie. Eerder is dit n manier om aan jongmense 
wêreldwyd te vertel aangaande die wonderlikheid en misterie van die tweerigt- 
ingstokperdjie van radiokommunikasie. 'Ten einde dit te bereik, word amateur- 
radiostasies versoek om hierdie korttydvenster te wy aan die bekendstelling van 
beide aard- en satellietbedrywighede aan die jongmense en om n plek te voor- 
sien waar kontakte met kinderdagstasies in ander wêrelddele gemaak kan word. 


Meer inligting aangaande kinderdag is aanlyn beskikbaar op www.arrl.org/kids- 
day. 


SLUIT HIERDIE WEEK BY DIE SARL AAN EN ONTVANG n HERDENK- 
INGSMUISBLAD 


Indien u nognie n SARL-Iid is nie, is dit nie nou tyd dat u aansluit nie? Die 
eerste twintig persone wat gedurende Januarie 2012 as lede aansluit, sal n her- 
denkingsmuisblad ontvang. Op die blad is die logo van die LARU se 2011 konfer- 
ensie gedruk en dit is n versamelstuk. Om aan te sluit besoek www.sarl.org.za 
of skakel Mariska vanaf Dinsdag 3 Januarie by 011 675 2393. 


NUWE TYD VIR AMATEURRADIO VANDAG SE UITSENDING OP 
MAANDAGAANDE 


Vanaf Maandag 2 Januarie sal die tyd vir die heruitsending van die program 
“Amateurradio VANDAG? verander na 17:30 18:30 UTC, dit is 19:30 20:30 
SAT. Die uitsending sal in die 60 meter band op n frekwensie van 4 895 kHz. bly. 
Die sender sal 100 kW aan n ongerigte antenna lewer. Ontvangsrapporte sal 
waardeer word en dit kan per e-pos gestuur word na artoday@sarl.org.za. Alle 
rapporte oor die uitsending op 2 Januarie wat teen 5 Januarie ontvang word, 
sal deelneem aan n gelukstrekking vir n boek van die ARRL oor RF-steurings. 
n Rapport kan ook per faks gestuur word aan 012 991 5651. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die verwagte sonaktiwiteit vir die week laag 
tot matig is. Sonvlek 1 389 het Donderdag en Vrydag `n paar lae intensiteit M- 
klas fakkels opgelewer. Gedurende 2009 was daar 260 dae sonder sonvlekke, 51 
dae gedurende 2010 en slegs 2 dae gedurende 2011. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 95. 


20 tot 10 m gaan pret wees met verskeie openinge gedurende die verloop van 
die dag. Die hoër bande sal tipies eerste oopmaak om dan later deur die laer 
bande gevolg te word. 6 m is ook aktief met goeie openinge vir trans-ekwatoriale 
voortplanting van tyd-tot-tyd. 


Besoek gerus www.spaceweather.co.za vir meer inligting. 
DAGBOEK VAN GEBEURE 


8 Januarie ARRL se kinderdagbedrywighede. Inligting by www.arrl.org/kids- 
day. 15 Januarie Laaste dag vir indiening van voorgestelde aanbiedings 
vir Radiotegnologie-in-Aksie-Simposiums 2012 na artoday@sarlorg.za. 31 
Januarie - Laaste dag vir insending van nominasies vir SARL-Raadslede 
en mosies vir die SARL se AJV in 2012. 31 Januarie - Sluitingsdatum vir 
insending van voorgestelde verhandelings vir SA AMSAT se Ruimtesimposium 
aan saamsat@intekom.co.za. Onthou ook om nominasies in te stuur vir die 
SARL-toekennings wat gedoen sal word tydens die galadinee wat ook gedurende 
die naweek met die 2012 SARL-AJV sal plaasvind. Stuur nominasies aan 
secretary@sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na, die program Amateurradio VANDAG 
wat om 10:00 SAT op 145,750 MHG in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 


ON THE WEB'. 'n Heruitsending vind Maandagaande om 17:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


